наслов рада на српском језику

наслов рада на ЕНГЛЕСКОМ језику

Име и презиме аутора

Универзитет „Унион – Никола Тесла“, Факултет за спорт – Смер Спортско новинарство, Београд, [email@fzs.edu.rs](mailto:email@fzs.edu.rs)

Име и презиме коаутора

Универзитет „Унион – Никола Тесла“, Факултет за спорт - Смер Тренер у спорту, Београд

Име и презиме коаутора

Универзитет „Унион – Никола Тесла“, Факултет за спорт – Смер Менаџмент у спорту, Београд

**Сажетак:** Овај документ представља упутство за техничку припрему радова зa Трећу међународну конференцију „Спорт, здравље, животна средина“, чији је организатор Факултет за спорт, Универзитета „Унион – Никола Тесла“ из Београда. За форматирање текста користити смернице дате у овом упутству. Сажетак треба да садржи од 100 до 250 речи и од 3 до 10 кључних речи.

**Кључне речи:** Конференција, жене, спорт, Факултет за спорт

**Abstract:** This document provides guidance for the technical preparation of the papers for the Third International Conference "Sport, health, environment", organized by Faculty of Sport, University "Union - Nikola Tesla", Belgrade. To format the text use the guidelines given in this manual. The abstract should be 100 to 250 words long and it should have from 3 to 10 keywords.

**Keywords:** Conference, Women, Sport, Faculty of Sport

1. Увод[[1]](#footnote-1)

Слањем рада Научном одбору конференције са циљем излагања и објављивања истог, аутори пристају да пренесу ауторска права на Факултет за спорт, потврђују да је њихов рад оригиналан, да није претходно објављиван, нити да се налази у процесу одлучивања за објављивање у неком другом зборнику или часопису, као и да су поштоване етичке норме у погледу плагирања и да чланак не садржи кривотворене податке. Уколико је у раду описано ауторско истраживање, оно мора бити рађено у складу са Хелсиншком декларацијом. Један чланак не сме имати више од три аутора. Рад може бити прихваћен након што аутори потпишу изјаву, доступну у оквиру Позива за конференцију, којом потврђују да су испуњени сви наведени услови.

Услов да рад буде прихваћен је да има научну вредност, одговара темама и циљевима конференције, да је написан у складу са стандардима наведеним у Упутству ауторима и да је уз њега приложена изјава којом аутори потврђују оригиналност свог рада. Такође, могу бити прихваћени само радови за које је уплаћена котизација.

Радове је могуће послати и излагати на српском или енглеском језику, али је зарад објављивања у Зборнику неопходно послати верзију рада на енглеском језику. Енглеска верзија рада мора бити написана на квалитетном енглеском језику, односно рад мора бити добро преведен на енглески. Научни одбор Конференције задржава право да неквалитетно преведене радове врати ауторима на дораду. Аутори превод свог рада могу послати и до 30 дана након Конференције.

Оригинал рада треба да буде откуцан у програму *Word for Windows*, само са једне стране листова А4 формата (210x297мм).

Да би се заштитила анонимност аутора приликом рецензије, исти морају из текста да уклоне све информације на основу којих би рецензенти могли да их идентификују. Из тог разлога, неопходно је да кроз рад говоре о себи у трећем лицу.

За обраду текста обавезно је **коришћење овог упутства*,*** којим су дефинисани параметри везани за димензије листова, као и стилови потребни у процесу форматирања. Само упутство представља електронски образац (*template*) за форматирање рада и референци. У случају немогућности коришћења упутства, потребно је пратити смернице дате у даљем тексту.

Текст рада обрадити у две колоне размакнуте 0,5цм, без увлачења првог реда (*Justify*). Текст куцати стандардним проредом 1.0, a између пасуса оставити празан ред. Ако последња страница текста није попуњена, колоне на тој страници свести на исту дужину, користећи икону „Прекид колоне“ (*Breaks - Column*). Све маргине треба да буду по 2цм (горња, доња, лева и десна). На свакој страни рада оставити простор за заглавље - пример је дат у овом упутству. На свим странама, осим прве стране рада, у заглавље је потребно унети име(на) и презиме(на) (свих) аутора текста и (скраћени) наслов рада који не би требало да буде дужи од ширине једне колоне. Ако име(на) и презиме(на) аутора заузимају простор шири од једне колоне, потребно је навести иницијал(е) имена и пуно презиме (пуна презимена) аутора.

Минималан обим рада је 4, а максимални 8 страна, укључујући и слике, табеле, литературу и остале прилоге. Рад послати у Word и PDF формату. Слике и табеле послати засебно у пуној резолуцији.

2. Форматирање рада

У првом реду прве странице рукописа, испод простора резервисаног за заглавље, написати наслов рада на српском језику, а испод њега наслов на енглеском језику. У случају да је рад на енглеском језику, написати прво наслов на енглеском, а затим наслов на српском језику.

Испод назива рада навести пуна имена и презимена (свих) аутора (без функција и звања) и пун (званични) назив и седиште установе у којој је аутор запослен, као што је приказано на првој страни упутства. У случају да је рад на енглеском језику, потребно је превести назив и седиште установе на енглески језик. Имена и презимена аутора увек оставити у оригиналном облику. Такође, потребно је навести адресу електронске поште једног од аутора. У првом празном реду испод података последњег аутора применити стил „Линија“ (*Page Borders*).

После наслова рада и имена аутора следи кратак сажетак на српском језику ширином целе стране (као у овом упутству). Иза тога следи кратак сажетак на енглеском језику. Испод сваког од сажетака навести кључне речи. У случају да је рад на енглеском језику, редослед резимеа треба да прати редослед наслова.

За форматирање текста користити фонт *Calibri* у следећим величинама:

* Наслов рада – величина слова 14 **bold**;
* Имена аутора и називи њихових институција – величина слова 10;
* Сажетак и *abstract* - величина слова 10 *italic*;
* Кључне речи - величина слова 10 *italic*;
* Нумерисани наслови у раду - величина слова 11 **bold**, велика слова;
* Поднаслови у раду - величина слова 11 **bold**;
* Текст - величина слова 10;
* Заглавља - величина слова 10 *italic*.

За набрајања у тексту (*bullets*) - **применити пример са ове странице.**

3. ЈЕДНАЧИНЕ

Једначине писати у једној колони, са нумерацијом уз десну ивицу, као

 (1)

За форматирање реда са једначином користити икону „Једначине“ (*Equation*). Уколико се након откуцане једначине на тастатури притисне типка "Tab", а затим укуца редни број једначине, исти ће аутоматски бити поравнат уз десну ивицу.


Ако је потребно избећи преламање једначина, исте се могу унети целом ширином странице, али је након тога текст потребно наставити у две колоне.

4. ГРАФИКА

Слике, табеле и остале графичке целине прилагодити ширини једне колоне. Уколико је једна колона недовољна, користити ширину целе странице, али текст наставити у две колоне.

4.1. Нумерација слика и графикона

Назив и број слике или графикона центрирати у реду испод слике.

****

Слика 1: Назив графикона

Извор: Начини навођења извора слика, графикона и табела ће бити наведени у наставку текста.

* Уколико је извор у литератури наведеној на крају рада, ставити број под којим је наведен. На пример: Извор: [3].
* **Уколико је извор дело које није наведено у литратури**, исто треба наводити само испод слике и то у наредном облику: Презиме аутора, иницијал имена. (Година издања). *Назив књиге*. Место: Издавач. На пример: Извор: Beard, A. (1998). *The Language of Sport*. Лондон: Routledge.[[2]](#footnote-2)
* Уколико је извор Интернет, навести сајт или директан линк који води ка том извору. На пример: Извор: [www.gamzigradskabanja.org.rs](http://www.gamzigradskabanja.org.rs) или Извор: <https://www.google.rs/search?q=sport&biw=1600&bih=799&source=lnms&tbm=isch&sa=X&ved=0ahUKEwiRoYuyvvTJAhVLiywKHWykCeUQ_AUIBigB#tbm=isch&q=soccer+sport&imgrc=HneOmSSj1XdgOM%3A>
* **Уколико је извор лична архива**, навести Име и презиме особе која је власник. На пример: Извор: Лична архива аутора или Извор: Лична архива Петра Петровића.
* **Уколико је извор архив као институција**, навести назив архиве и број под којим је слика заведена. На пример: Извор: Историјски архив Зајечар, ИАЗ-В-2.442.

4.2. Означавање табела

Назив и нумерацију табела писати у реду изнад табеле, од почетка реда, као што је приказано у овом упутству. Ако је табела преузета из неког извора, придржавати се упутстава датих изнад.

**Табела 1:** Назив табеле

|  |  |
| --- | --- |
| **Спорт** | **Број играча на терену** |
| Кошарка | 10 |
| Фудбал | 22 |
| Одбојка | 12 |

Извор: Начини навођења извора слика, графикона и табела су наведени.

5. ЗАКЉУЧАК

Уредништво задржава право да на већ прихваћеном тексту накнадно врши лектуру и коректуру.

Уколико постоје било какве нејасноће у вези упутства ауторима, контактирати редакцију часописа.

ЛИТЕРАТУРА

Навести само наслове који су директно везани за проблематику рада, тј. наслове на које се аутор у раду директно позива. Навођење (позивање) у тексту се врши помоћу бројева у угластим заградама. Као пример може да послужи даљи текст у којем ћемо се позивати на примере који приказују оно о чему се говори.

За форматирање списка литературе на крају рада, користити пример из овог упутства. Списак литературе формирати у складу са редом навођења у тексту, а не по азбучном или абецедном реду.

Оригиналне називе дела која су коришћена не преводити на српски или било који други језик, осим у случајевима када је аутор користио управо наведени превод.

**А) КЊИГЕ**

Када се наводи књига потребно је навести презиме аутора, иницијал имена, годину издања, наслов, место и издавача [1]. Када су у питању два или више аутора потребно је између њихових имена ставити зарез [2]. Када постоји три или више аутора, може се написати само први аутор и додати „и др.“[3]. Ако је дело на енглеском језику, написати „et al.“[4]. Уколико се наводи поглавље у књизи треба прво навести име аутора, годину издања књиге и наслов поглавља, а затим навести име уредника, наслов књиге и издавача. [5]. Ако књига представља збирку текстова, навести име уредника уместо аутора [6]. Уколико се наводи књига која нема аутора, навођење почети насловом [7], а ако је аутор организација, њено име треба навести на почетку [8]. Уколико коришћена књига има више издања, потребно је напоменути које издање је коришћено [9].

**Б) ЧАСОПИСИ, ЗБОРНИЦИ И ИЗЛАГАЊА**

Часопис се пише по следећем редоследу: име аутора, година објављивања, назив чланка, назив и број часописа као и странице на којима је чланак објављен [10]. Ако се наводи рад са конференције објављен у зборнику, потребно је навести презиме и иницијал имена аутора, годину издања и наслов чланка, а затим и презиме и иницијал имена уредника зборника и назив скупа (конференције, семинара, трибине,…), као и странице на којима је чланак објављен, место издања и издавача [11]. Навођење необјављеног рада излаганог на конференцији, подразумева име(на) аутора, годину излагања, наслов рада, као и назив конференције, место, државу и датум(е) одржавања конференције у целини [12].

**В) ДИПЛОМСКИ, МАСТЕР И ДОКТОРСКИ РАДОВИ**

Дипломски, мастер и докторски радови се наводе следећим редоследом: име аутора, година, назив рада, облик рада и пун назив универзитета [13].

**Г) СПИСИ, АКТОВИ И ИЗВЕШТАЈИ**

Владини и невладини списи, актови и извештаји се наводе тако што се наведе име аутора или место и општина (или институција), година и назив документа [14].

**Д) НОВИНСКИ ЧЛАНЦИ**

Када се наводи литература из штампаних новина и магазина, неопходно је навести тачан датум и број стране [15]. Уколико није познат аутор, навођење се започиње насловом новинског чланка [16].

**Ђ) ЦИТАТИ**

„Када је у питању цитат, обавезно навести број стране на којој се цитирани текст налази у оригиналу, без обзира да ли је у питању књига, часопис, зборник,... Потребно је навести број тачне стране (или страна), чак и уколико су већ наведени бројеви страна на којима се налази текст у целини. Такође, страна цитирања није замена за бројеве страна на којима се текст налази у целини. Потребно је навести оба.“[17,18]

**\*\*\***

Када се у току текста врши поновно позивање на неко дело, потребно је написати број под којим је то дело у литератури, као и при првом позивању, а уколико се врши позивање на више извора истовремено, потребно је између њих ставити зарезе без размака, на пример [5,8] или цртицу, ако су у питању дела која су у литератури узастопно наведена, на пример [9-12].

При позивању на већи број страна неког текста, бројеви страна се наводе по редоследу и раздвајају се зарезом (или цртицом, ако су у питању узастопне стране), док се бројеви страна везаних за свако наредно позивање од претходног раздвајају знаком тачка и зарез.

**Е) ОНЛАЈН ИЗВОРИ**

Извор литературе који се преузима са Интернета би требало да садржи име аутора (физичког или правног лица), годину објављивања или последње измене, наслов и линк са ког је преузет [19]. Када не постоје детаљни подаци о аутору, навести наслов уместо имена аутора, годину објављивања и линк [20]. Уколико је непознат датум или година објављивања или последње измене текста, потребно је ставити скраћеницу б.д. (без датума)[21]. Не треба уписивати датум приступа сајту, осим код сајтова који ће се највероватније временом мењати (нпр. [*wiki*](http://sr.wikipedia.org/wiki/Wiki))[22]. Уместо Интернет адресе (*URL)*, може се користити и дигитални идентификатор објеката (*DOI*).

**Е.1. Е-књиге**

При цитирању књига или поглавља из књига која су једино доступна онлајн уместо податка о месту издавања и издавачу ставити податак о електронском извору [23].

**Е.2. Онлајн часописи**

Приликом позивања на онлајн часопис, уместо бројева страна на којима се рад налази, треба навести податак о електронском извору [24].

**Е.3. Списи, актови и извештаји**

Уколико је владин или невладин спис, акт или извештај доступан на Интернету, пожељно је навести Интернет адресу [25].

**Е.4. Новински чланци**

Приликом цитирања онлајн новина и магазина, потребно је навести тачан датум објављивања чланка, а уколико није познат аутор, навођење треба почети насловом [26].

**Е.5. Блог**

Као и за онлајн новинске чланке, приликом навођења блога, потребно је навести тачан датум објављивања садржаја [27].

**Е.6. Видео**

За податак о аутору се узима презиме и име аутора (ако имамо тај податак) или име које је аутор узео као свој алијас (обично се налази поред податка "uploaded by" или "from")[28].

1. Крсмановић, В. (2006). *Социологија спорта*. Београд: Дата Статус.
2. Марковић, Д., Ђармати, Ш., Гржетић, И., Веселиновић, Д. (1996). *Физичкохемијски основи заштите животне средине*. Београд: Рударско-геолошки факултет.
3. Марковић, Д. и др. (1996). *Физичкохемијски основи заштите животне средине*. Београд: Рударско-геолошки факултет.
4. Desprez-Bouanchaud, A. et al. (1999). *Guideleness on Gender-Neutral Language*. Paris: UNESCO.
5. Радић – Дугоњић, М. (1996). *Творбено-семантички процеси у лексици из области информатике*. У Ј. Планкош (ур.) *О лексичким позајмљеницама* (стр. 95-110). Градска библиотека Суботица и Институт за српски језик САНУ.
6. Hallian, M. T. (ur.) (2006). *Handbook of the sociology of education.* New York: Springer.
7. *Медицински лексикон.* (1983). Београд: Вук Караџић (Larousse).
8. WHO (2003). *The Future of The Public Health in the 21st Century*. Washington: The National Academies Press.
9. Ћорић, Б. (1982). *Моциони суфикси у српскохрватском језику* (53. издање). Београд: Монографије Филолошког факултета Београдског универзитета.
10. Särkämö, T. et al. (2008). Music listening enhances cognitive recovery and mood after middle cerebral artery stroke. *Brain*, *131*(3). Стр. 866-876.
11. Поповић С. и Кривокапић Д. (2011). Историја и развој комуникације у спорту са освртом на савремене прилике у Црној Гори. У А. Биберовић (ур.), Зборник радова са IV Међународног симпозијума „Спорт и здравље“ (стр. 6-9). Тузла: Факултет за тјелесни одгој и спорт.
12. Кастратовић М. (2015). *Примена једноставних плесних и „музичких“ слика у циљу побољшања моторичких способности особа са посебним потребама*. Рад излаган на Другој међународној научној конференцији „Спорт, здравље, животна средина“, Београд, Србија, 31.10.2015.
13. Ћојановић, М. (2015). Улога предшколске установе и родитеља у развоју физичке и здравствене културе дјеце. Дипломски рад. Независни универзитет Бања Лука.
14. Београд, САНУ. (2008). *Списи Одбора за стандардизацију X.*
15. Стевановић, Д. (01.09.2013). Људи из сенке. *Политика, Недељни магазин*. Стр. 5.
16. Constock drill plans reined in. (09.01.2009). *Upstream: The International Oil and Gas Newspaper.* Стр. 20.
17. Goines, L., Hagler, L. (2007). Noise Pollution: A Modern Plague. *Southern Medical Journal*, *100*(3). Стр. 287–294; с. 290.
18. Дашић, Д. (2013). Утицај спорта и спортиста на брендирање нација. *Међународна научна конференција* „*Менаџмент у спорту*“ (стр. 69-76). Београд: Факултет за менаџмент у спорту. С. 70.
19. Mueller, H., Kaufmann, L. E. (2007). *Wellness Tourism: Market analysis of a special health tourism segment and implications for the hotel industry*. Преузето са:

<http://jvm.sagepub.com/cgi/content/abstract/7/1/5>

1. Руси хоће Гамзиградску бању. (2014). Преузето са:

[www.ekapija.com/website/sr/page/977629/Rusi-hoće-Gamzigradsku-Banju](http://www.ekapija.com/website/sr/page/977629/Rusi-hoće-Gamzigradsku-Banju)

1. Специјална болница за рехабилитацију Гамзиград. (б.д.). Преузето са: [www.gamzigradskabanja.org.rs](http://www.gamzigradskabanja.org.rs)
2. Wiki (26.12.2015). Преузето 26.01.2016. са:

<https://en.wikipedia.org/wiki/Wiki>

1. Пајић, Б. (2010). Друштвени медији као маркетиншки алат. Преузето са:

<https://gorilamarketing.files.wordpress.com/2011/07/34598145-druc5a1tveni-mediji-kao-marketinc5a1ki-alat.pdf>

1. Stankov, S. (2006). Phylogenetic inference from homologous sequence data: minimum topological assumption, strict mutational compatibility consensus tree as the ultimate solution. Biology Direct, 1. Преузето са:

<http://www.biology-direct.com/content/1/1/5>

1. Београд, Економски факултет. (2006). Стратегија развоја туризма Републике Србије. Преузето са: <http://mtt.gov.rs/download/3/Strategija%20razvoja%20turizma,cir.pdf>
2. Све пљеваљске тамбурашице. (26.08.2014). Новости онлајн. Преузето са:

<http://www.novosti.rs/vesti/planeta.300.html:507287-Nova-jezicka-pravila-Sve-pljevaljske-tamburasice>

1. Петровић, М. (24.01.2016). Шта морате видети у Лисабону [Web blog post]. Преузето са:

<http://milosblog.com/lisabon-preporuke/>

1. Krulwich, R., Bolinsky, D. (23.10.2009). Flu Attack! How A Virus Invades Your Body [видео] Преузето са: <https://www.youtube.com/watch?v=Rpj0emEGShQ>

**Библиографија**

* У овом делу навести сву литературу која је коришћена, а на коју се аутор није директно позивао у раду.
* За формате исписа референци, водити се упутством за сву литературу које је наведено изнад, с тим што списак треба формирати по азбучном реду (или, уколико је чланак у целини написан на енглеском језику, користити абецедни ред).

*Датум пријема рада: Тачан датум уноси научни одбор.*

*Датум пријема коригованог рада: Тачан датум уноси научни одбор.*

*Датум прихватања рада: Тачан датум уноси научни одбор.*

1. Уколико је рад део пројекта, потребно је навести на овом месту назив и број пројекта, односно назив програма у оквиру кога је рад настао, као и назив институције која је финансирала пројекат или програм. [↑](#footnote-ref-1)
2. За информације о навођењу других издања погледати део о литератури. Фусноте користити за додатне напомене и слично. Не користити их за навођење литературе. Величина слова у фуснотама треба да буде 8 pt, као што је овде приказано. [↑](#footnote-ref-2)